b'\n_START_ARTICLE_\nHannes Koivunen\n_START_PARAGRAPH_\nJohannes (Hannes) Evert Koivunen (24. august 1911 Helsingi \xe2\x80\x93 29. september 1990 Helsingi) oli Soome poksija ning poksitreener ja -organisaator._NEWLINE_Koivunen oli kokku seitsmekordne Soome meister \xe2\x80\x93 aastatel 1932\xe2\x80\x931937 poolraskekaalus (kuni 175 naela ehk 79,4 kg)  ja 1941. aastal raskekaalus (\xc3\xbcle 175 naela ehk 79,4 kg). Ta osales seitse korda Eesti\xe2\x80\x93Soome maav\xc3\xb5istlustel, kus v\xc3\xb5itis oma kohtumised aastatel 1931\xe2\x80\x931932 ja 1934\xe2\x80\x931935 ning kaotas oma kohtumised aastatel 1930 ja 1937\xe2\x80\x931938._NEWLINE_Koivunen osales 1936. aasta Berliini ol\xc3\xbcmpiam\xc3\xa4ngudel poolraskekaalus (kuni 175 naela ehk 79,4 kg), kuid kaotas oma kohtumise veerandfinaalis ja j\xc3\xa4i edasiset medaliheitlusest v\xc3\xa4lja._NEWLINE_Koivunen poksis jaanuarist 1944 kuni novembrini 1949 elukutselisena. Ta pidas kokku k\xc3\xbcmme kohtumist, millest v\xc3\xb5itis \xc3\xbche (nokaudiga) ja kaotas \xc3\xbcheksa (neist kaks nokaudiga) kohtumist._NEWLINE_Koivunen tegutses hiljem poksitreenerina ja osales spordiorganisatsioonide juhtimisel.'